- Որն է մեր հիմնական նպատակը: Իհարկե` հասարակության ձայնը տեղ հասցնելը: Մտավորականները պետք է կարողանան համախմբված լինել և ներկայացնել այն բոլոր խնդիրները, որոնք հրատապ են ժողովրդի համար: Բացի այդ, իշխանությունները և հատկապես կառավարությունը քաղաքացիական հանրության առանձնահատուկ ճնշում չի տեսնում: Ու նաև դա է պատճառներից մեկը, որ այնտեղ կարծում են, թե մարդիկ անհոգ ապրում են: Մեր խորհրդում ծավալվող քննարկումների արդյունքում ձևավորվելու է համապարփակ մի ծրագիր, որը կընդգրկի գրեթե բոլոր բնագավառները: Եվ հենց դա էլ կլինի երկրի զարգացմանն ուղղված այլընտրանքային ծրագիր, որը մենք կներկայացնենք և´ հասարակությանը, և´ իշխանություններին: Կներկայացնենք նաև այդ ծրագրերի իրագործման մեխանիզմները: